**1. Bendrieji duomenys.**

AB „ORLEN Lietuva“ technologinių įrenginių paruošimas kontrolei akustinės emisijos (AE) metodu, daviklių montavimas/demontavimas pramoninio alpinizmo būdu ant technologinių įrenginių, kai nėra galimybės pastatyti pastolių. Objektai: GP-1; LK-1; PPF; kolona K-404/1; kolona K-404/2;

**2. Priedai.**

1. Įrenginių sąrašas, kuriems 2027 m. reikalinga atlikti AE (Priedas Nr.1).
2. GP-1; LK-1; PPF; kolona K-404/1; K-404/2; brėžiniai.

**3. Darbų aprašymas ir darbų specifika.**

**3.1. Darbų aprašymas.**

1. Pagal AE atliksiančio rangovo pateiktas schemas daviklių sumontavimo vietose, tiksliai pažymėti ir akumuliatoriniu suktuvu atsukti sraigtus. Naudojant skardos žirkles ar kitą tam pritaikytą įrankį, iškirpti 250x250 mm dydžio segmentus (langus) išorinėje skardinėje dangoje,
2. Atsargiai nuimti (atklijuoti/nupjauti) izoliacini sluoksni nurodytose vietose, nepažeidžiant technologinio įrenginio korpuso..
3. Pašlifuoti slėginių indų korpuso paviršių 100x100 mm dydžio zonas tik iki metalinio blizgesio, AE daviklių sumontavimui, AE daviklių išdėstymo schemas pateiks AE atliksiantis rangovas, nurodytas šlifuojamų taškų skaičius preliminarus ir gali keistis pagal AE atliksiančio rangovo pateiktas schemas: kolonos K-404/1 – 30 vnt. kolonos K-404/2– 30 vnt.,. Šlifuoti akumuliatorinėmis šlifavimo mašinėlėmis, lapeliniais šlifavimo diskeliais.
4. Sumontuoti AE daviklius pašlifuotose vietose pagal AE atliksiančio rangovo pateiktas schemas. Davikliai magnetiniai, montuojami patepus paviršių specialiu tepalu (kaip montuoti daviklius rangovas bus instruktuotas darbo vietoje prieš darbų pradžią). Daviklius ir spec. tepalą pateiks užsakovas darbo vietoje.
5. Atlikus kolonų K-404/1; K-404/2; AE kontrolę (kontrolę atlieka užsakovas) demontuoti AE daviklius, davikliai perduodami užsakovui.
6. Sausai nuvalyti kolonos paviršių nuo spec., tepalo likučių AE kontrolės atlikimo vietose.
7. Nudažyti (padengti antikorozine danga) pašlifuotas slėginių indų korpuso paviršių 100x100 mm dydžio zonas (antikorozinę dangą pateikia užsakovas).
8. Atliekant darbus, brigadoje turi dirbti ne mažiau kaip 3 (tris) aukštalipiai, kartu su darbų vadovu.
9. Sudėti/atstatyti apšiltinimo medžiagą atvertose technologinių įrenginių šiluminės izoliacijos vietose.
10. Sumontuoti/atstatyti šiluminės izoliacijos skardos dalis (250x250mm dydžio „langus“ technologiniams įrenginiams su izoliacija) AE kontrolės atlikimo vietose. Sraigtus užsukti akumuliatoriniu suktuvu.

**3.2. Specifiniai reikalavimai (jei taikoma).**

Rangovas privalo turėti visas asmeninės apsaugos priemones ir iki darbų pradžios įvykdyti visus Akcinės Bendrovės „ORLEN Lietuva“ instrukcijos BDS-40 reikalavimus

**3.3. Reikalavimai darbų vykdymui ir dokumentacijai.**

Vykdant darbus vadovautis Lietuvos Respublikos teisiniais, norminiais dokumentais ir AB „ORLEN Lietuva“ darbų saugos instrukcijomis. Instrukcija, BDS-7 Ugnies darbai, BDS-11 Darbai aukštyje

**3.4. Kvalifikaciniai reikalavimai Rangovui.**

Darbus atliekantys specialistai turi būti apmokyti ir sertifikuoti/atestuoti (jei taikoma) pagal Lietuvos Respublikoje galiojančius norminius/teisinius dokumentus atlikti aukštalipio, pramoninio alpinizmo darbus

**4. Užsakovo tiekiamos medžiagos, įranga ir paslaugos.**

Antikorozinė danga skirta slėginių indų korpuso paviršių 100x100 mm dydžio zonų uždažymui po AE daviklių demontavimo ir iki sauso spec. tepalo likučių nuvalymo nuo korpuso paviršių AE kontrolės atlikimo vietose. Užbaigus paviršių apdorojimą, būtina visiškai atstatyti šiluminę izoliaciją ir skardinę dangą į pradinę būklę, naudojant Užsakovo tiekiamas medžiagas

**5. Rangovo tiekiamos medžiagos, įranga ir paslaugos.**

Rangovas turi apsirūpinti darbui reikalingais mechanizmais, įrankiais, medžiagomis, asmeninėmis saugos priemonėmis bei specialiosiomis saugos priemonėmis, atliekant darbų apimtyje nurodytus darbus.

**6. Reikalavimai darbų užbaigimui.**

Rangovas turi pašalinti visas darbo metu susidariusias medžiagų atliekas

**7. Reikalavimai darbų pridavimui.**

1. Demontuoti AE davikliai perduodami užsakovui
2. Atstatoma antikorozinė danga
3. Atstatyti šiluminės izoliacijos sluoksnį (izoliacija turi būti priklijuota prie korpuso).
4. Skardinė danga turi būti sumontuota į pradinę būklę, užsandarinta ir pritvirtinta sraigtais, užtikrinant mazgo vientisumą.

**8. Reikalavimai darbų grafikui**

AE daviklių montavimas/demontavimas:

Planuojama Darbų preliminari pradžia – 2027.03.01

Planuojama Darbų preliminari pabaiga – 2027.12.30.

Darbų pradžios ir pabaigos data gali keistis, pranešus užsakovui prieš 2 mėnesius.